PROJEKTAVIMO UŽDUOTIS (TECHNINĖ SPECIFIKACIJA)

	Eil. Nr.
	Pavadinimas
	Reikalavimai 

	
	I. Bendra informacija apie pirkimo objektą

	1.
	Statytojas (Užsakovas)
	Rietavo savivaldybės administracija, kodas 188747184
Laisvės a. 3, 90311 Rietavas 

	2.
	Pirkimo objektas 
	· Techninio darbo projekto parengimas 
· Projekto vykdymo priežiūros paslaugos 

	3.
	Projekto pavadinimas
	Rietavo m. Kulių g. ruože nuo sankryžos su Plungės g. iki Rietavo m. ribos ir Plungės g. ruože nuo sankryžos su Kulių g. iki sankryžos su Birutės g. dviračių (pėsčiųjų ir dviračių)  tako įrengimas 

 Pastaba: projekto pavadinimas gali būti tikslinamas projekto rengimo metu vadovaujantis statybos techninio reglamento STR1.04.04:2017 „Statinio projektavimas, projekto ekspertizė“ 6.8 punkto reikalavimais.

	4. 
	Statinio (-ių) ar statinių grupės paskirtis ir bendrieji (techniniai ir paskirties) rodikliai.
	Pėsčiųjų ir dviračių takas:
· Bendras pėsčiųjų ir dviračių tako ilgis: ~ 1,657 km
· Statinio paskirties grupė: Susiekimo komunikacijų statiniai
· Statinio paskirtis:  Kelių (gatvių)
· Statinio kategorija – E (pagrindinės pėsčiųjų ir dviračių eismo gatvės ir takai), I gr. nesudėtingas statinys.
· Žemės sklypas nesuformuotas – laisva valstybinė žemė.

	5.
	Statinio adresas
	Rietavo m. Plungės ir Kulių g.

	6.
	Statinio statybos rūšis
	Nauja statyba

	7.
	Statinio kategorija
	Nesudėtingas

	
	II. Perkamų paslaugų apimtis ir trukmė 

	8.
	Perkamų paslaugų apimtis:
	Projekto dalys nustatomos atsižvelgus į projektuojamo statinio specifiką:
· bendroji; 
· susisiekimo;
· konstrukcijų;
· vandentiekio ir nuotekų šalinimo; 
· elektrotechnikos; 
· pasirengimo statybai ir statybos darbų organizavimo;
· statybos skaičiuojamosios kainos nustatymo;
· ESO dalis;
· visos kitos dalys, reikalingos statybą leidžiančiam dokumentui gauti.
Rengiamas Projektas pagal STR 1.04.04:2017 „Statinio projektavimas, projekto ekspertizė“. Projekto apimtis ir detalumas turi būti pakankamas bendrosios ekspertizės atlikimui, statybą leidžiančiam dokumentui gauti, rangos darbams atlikti.

	8.1.
	Projektavimo paslaugos 
	Projektas turi būti parengtas pagal STR 1.04.04:2017 „Statinio projektavimas, projekto ekspertizė“ ir kitų norminių teisės aktų reikalavimus.
Projekto parengimas, derinimų atlikimas, statybą leidžiančio dokumento gavimas (apmokėti už statybą leidžiančio dokumento išdavimą), teigiamo bendrosios ekspertizės akto gavimas, susisiekimo komunikacijų ir inžinerinių tinklų valdytojų išvadų dėl Projekto sprendinių gavimas.
Pastaba:
Į projektavimo paslaugos apimtį įeina Projekto pataisymai pagal statytojo (užsakovo) pastabas, pagal Projekto ekspertizės akto privalomas pastabas, pagal šį Projektą tikrinusių institucijų, subjektų (jų padalinių) pastabas, taip pat Projekto klaidų, pastebėtų statybos metu, taisymai. Šie pataisymai neapima keitimų ir (ar) papildymų, kurie gali būti daromi Užsakovo iniciatyva arba dėl objektyvių nenumatytų aplinkybių. Projekto bendrąją ekspertizę užsako ir ją apmoka Užsakovas.

	8.2.
	kitos (papildomos, jeigu užsakomos) paslaugos, susijusios su projektavimo paslaugomis 
	Gauti (ar atlikti tam tikras procedūras) privalomuosius projekto rengimo dokumentus (poreikį nustato projekto vadovas):
· topografinius, inžinerinius, geologinius tyrimus;
· statinių, jų dalių techninės būklės įvertinimą (statybiniai tyrinėjimai);
· prisijungimo sąlygas (pagal užsakovo suteiktą įgaliojimą);
· specialiuosius architektūros reikalavimus (kai tai privaloma); 
· specialiuosius paveldosaugos reikalavimus (kai tai privaloma);
· specialiuosius saugomos teritorijos tvarkymo ir apsaugos reikalavimus (kai tai privaloma);
·  projekto viešinimas, aptarimas su visuomene;
·  pristatyti projektą konkurso būdu užsakovo parinktai bendrąją ekspertizę atliekančiai įstaigai;
·  pataisyti pagal privalomas ekspertizės pastabas, įkelti į informacinę sistemą „Infostatyba“ statybos leidimui gauti;
· gauti statybą leidžiantį dokumentą (užsakovui tarpininkaujant);
· gauti sutikimus (laisva valstybinė žemė);
· derinti sprendinius su AB „Via Lietuva“ (kelių projektų koordinavimo komisija)( kai tai privaloma);
· statybos užbaigimo deklaracijos ir/ar akto pateikimas Užsakovui.

	8.3
	Projekto vykdymo priežiūra
	Statinio projekto vykdymo priežiūra vykdoma pagal STR 1.06.01:2016 „Statybos darbai. Statinio statybos priežiūra“ visu statybos laikotarpiu. Statybos metu užtikrinti statinio projekto vykdymo priežiūrą teisės aktuose ir Sutartyje nustatyta tvarka. Užtikrinti, kad statinių projektų vykdymo priežiūrą atliekantys asmenys, atvyktų į statybvietę (kontroliuoti projekto sprendinių įgyvendinimą) ne rečiau kaip 1 (vieną) kartą per savaitę darbo dienomis ir darbo valandomis ir pagal Statytojo poreikį dalyvautų gamybiniuose pasitarimuose.

	8.4
	Paslaugų teikimo pradžia ir trukmė
	Pėsčiųjų ir dviračio takas:
• Pėsčiųjų ir dviračių tako projekto parengimas: pradžia nuo sutarties įsigaliojimo dienos, trukmė – 2025-10-31.
• Pėsčiųjų ir dviračių tako rangos darbai: pradžia nuo statybos leidimo gavimo, trukmė – iki 2026-04-01 su galimybe pratęsti darbų atlikimo terminą 1 mėn.
• Projekto vykdymo priežiūros paslaugų pradžia – nuo rangovo darbų pradžios, trukmė – iki statybos užbaigimo dienos.
Projekto ekspertizės atlikimo trukmė ir statybos leidimo gavimas į projektavimo paslaugų trukmę neįskaičiuojami.

	
	III. Reikalavimai projektavimo paslaugoms

	9.
	Statinio projekto dokumentams taikomi teisės aktai, normatyviniai statybos techniniai dokumentai bei normatyviniai statinio saugos ir paskirties dokumentai, teritorijų planavimo dokumentai 
	Projektavimo dokumentai turi atitikti privalomųjų statinio projekto rengimo dokumentų ir kitų norminių teisės aktų reikalavimus, o jais grindžiami sprendiniai suderinti su teritorijos infrastruktūros plėtra. Projekte negali būti naudojami konkretūs prekės ženklai, gamintojas, patentai ar pan., išskyrus atvejus, jeigu nurodoma, kad leidžiama teikti ir lygiaverčius sprendinius.
Normatyviniai statybos techniniai dokumentai, privalomi visiems statybos dalyviams:
- LR statybos įstatymas;
- Statybos techniniai reglamentai (STR);
- Vyriausybės įgaliotų institucijų teisės aktai – PTR, KTR, HN, elektros įrenginių įrengimo taisyklės,  saugos ir sveikatos reikalavimai ir kt.
Kiti normatyviniai statybos techniniai dokumentai – statybos taisyklės, statinių naudojimo ir techninės priežiūros taisyklės,  Lietuvos standartai, taip pat kaip Lietuvos standartai perimti Europos ir tarptautiniai standartai ir techniniai įvertinimai.
Projekto sprendiniai rengiami vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ patvirtintu „Aplinkos apsaugos kriterijų taikymo, vykdant žaliuosius pirkimus, tvarkos aprašu“ (toliau – Tvarkos aprašas). TDP techninėse specifikacijose nurodytos medžiagos turi atitikti Tvarkos aprašo XVII; XVIII skyrių reikalavimus.
Rengiant projektą vadovautis Želdinių apsaugos, vykdant statybos darbus, taisyklių nuostatomis. Užtikrinti medžių kokybišką augavietę, apsaugant brandžių medžių šaknyną ir lają.
Pėsčiųjų ir dviračių tako projekto sprendiniai rengiami vadovaujantis parengtais Rietavo miesto Plungės ir Kulių g. pėsčiųjų – dviračių tako įrengimo priešprojektiniais pasiūlymais (toliau – Priešprojektiniai pasiūlymai) (Priedas Nr. 1).

	10.
	Funkciniai (paskirties) ir naudojimo (eksploataciniai) reikalavimai statiniui (statinių grupei)
	Projektuojamas pėsčiųjų ir dviračių takas. 
Šiuo projektu numatoma:
- tako pagrindų konstrukcijos įrengimą (sprendžia projektuotojas - kelio dalies plotį parinkti atsižvelgiant į laisvus valstybinės žemės plotus ir esamus atstumus tarp privačių žemės sklypų ribų);
- įrengti apie 1,657 m asfalto dangą (asfalto dangos markes ir storį parenka projektuotojas pagal veikiančius reglamentus ir kitus projektavimui keliamus reikalavimus);
- įrengti apšvietimo tinklus su cinkuoto metalo kūginėmis atramomis, gembėmis ir LED tipo gatvių šviestuvais;
- įrengti paviršinio vandens surinkimo tinklus;
- įrengti nuovažas į žemės sklypus;
- numatyti kelio dangų ženklinimą ir ženklus;
- inžinerinių tinklų ir įrenginių apsaugojimą ar perkėlimą jei toks poreikis atsirastų.

Projekto sprendiniai atskiruose projekto dokumentuose (pagal viršenybę - techninėse specifikacijose, aiškinamuosiuose raštuose, brėžiniuose, sąnaudų kiekių žiniaraščiuose) neturi prieštarauti vieni kitiems.
Jei projekto dokumentuose randama neatitikimų ar prieštaravimų, dokumentų viršenybė nustatoma taip: 
 − techninės specifikacijos;
 − aiškinamieji raštai;
 − brėžiniai;
 − sąnaudų kiekių žiniaraščiai.

	11.
	Universaliojo dizaino
principų taikymo
reikalavimai
	· Projektiniai sprendiniai rengiami pagal universalaus dizaino principus pritaikant jas įvairiems interesams.
Rengiant projektą vadovautis STR 2.03.01:2019 „Statinių prieinamumas“.

	12.
	Nurodymai sprendinių derinimui, jų pritarimui ir pan.
	Prieš Užsakovui tvirtinant Projektą, pristatyti parengtą Projektą, pakomentuoti pagrindinius projektinius sprendinius ir nurodyti Projekto sprendinių atitiktį projektavimo užduočiai.

	13.
	Statinio ar statinių grupės projektavimo ir statybos eiliškumas (jei reikia) 
	Projekto sprendiniams eiliškumas netaikomas.


	14.
	Reikalavimai projekto rengimo dokumentų kalbai (-oms)
	Projektas statybai Lietuvos Respublikoje rengiamas valstybine kalba.


	15.
	Nurodymai statinio projekto dokumentų komplektavimui, įforminimui ir pateikimui
	Atsiskaitymui pateikiami 2 vnt. po projekto bendrosios ekspertizės(jei taikoma) pastabų pataisytų projekto komplektų (komplektą sudaro visos sudedamosios projekto dalys) atspausdintų popieriuje ir 1 vnt. skaitmeninėje laikmenoje (USB laikmenoje) pasirašytas el. parašu. Brėžiniai pateikiami DWG ir PDF formatais, kurie turi tenkinti STR 1.05.01:2017 11.4.4.punktą „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ reikalavimus. Projekto originalą saugo projektuotojas Lietuvos archyvų departamento prie LR Vyriausybės nustatyta tvarka.


	16.
	Projektavimo užduoties priedai
	1 priedas. Rietavo miesto Plungės ir Kulių g. pėsčiųjų – dviračių tako įrengimo priešprojektiniai pasiūlymai.



	
	IV. Projekto keitimai

	1. 
	Projektas keičiamas papildomos sutarties su Projektuotoju ir Statytojo patvirtintos papildomos Techninės užduoties pagrindu. Projekto keitimus ir (ar) papildymus atlieka Projektą parengęs projektuotojas




